5. ΝΟΜΟΣ υπ’ αριθ. 4049 της 6/28 Μαΐου 1960 (ΦΕΚ Α΄71) Περί κυρώσεως της από 11 Δεκ. 1959 συμβάσεως μεταξύ αφ’ ενός του ελληνικού Δημοσίου και αφ’ ετέρου της εν DELAWARE των Η.Π.Α. Εταιρείας ESSO HELLENIC INC περί παραχωρήσεως εις την Εταιρείαν ταύτην του δικαιώματος ερεύνης και εκμεταλλεύσεως υδρογονανθράκων εν τισι περιοχαίς του Ελληνικού Κράτους. Άρθρ.1-Κυρούται και έχει πλήρη Νόμου ισχύν η μεταξύ του Ελληνικού Δημοσίου αφ’ ενός και της εν DELLAWARE των Ηνωμένων Πολιτειών της Αμερικής Εταιρείας εδρευούσης υπό την επωνυμίαν «ESSO HELLENIC INC.» αφ’ ετέρου, υπογραφείσα εν Αθήναις την 11ην Δεκ. 1959 σύμβασις περί παραχωρήσεως εις την ως άνω Εταιρείαν του δικαιώματος ερεύνης και εκμεταλλεύσεως υδρογονανθράκων εις τας περιοχάς Παξών–Αντιπαξών–Ζακύνθου–Κυλλήνης και Πύλου Πελοποννήσου εξ άρθρ. 37 μεθ’ ενός πίνακος υπό τίτλον «Πίναξ Β΄ Κόστος–Έξοδα–Βάρη», ης το κείμενον εν τε τη Ελληνική και τη Αγγλική γλώσση παρατίθεται εν τέλει του παρόντος Νόμου. Άρθρ.2.-Δια Δ/τος εφ’ άπαξ εκδοθησομένου προτάσει των επί των Οικονομικών και Βιομηχανίας Υπουργών ιδρύονται εν τω Ινστιτούτω Γεωλογίας και Ερευνών Υπεδάφους (ΙΓΕΥ) ή εν τη Υπηρεσία Μεταλλείων του Υπουργείου Βιομηχανίας ή εν αμφοτέροις αι απαιτούμεναι υπηρεσίαι δια την έρευναν και αξιοποίησιν του ορυκτού πλούτου της χώρας και ορίζεται ο αριθμός των προστιθεμένων οργανικών θέσεων των υπαλλήλων, όστις δεν δύναται να είναι ανώτερος των 15 τεχνικών επί βαθμοίς των μεν 3 Επιθεωρητού Δημοσίων Έργων των δε λοιπών κατανεμομένων εις τους βαθμούς Μηχανικού Β΄ ή Α΄ και Νομομηχανικού Β΄ ή Α΄ τάξεως, ως και των 3 Διοικητικών Α΄ Κατηγορίας εξ ων εις Τμηματάρχης και δύο Εισηγηταί ως και δύο Σχεδιαστών Α΄ ή Β΄ τάξεως, ως και ο αριθμός του επί συμβάσει Ιδιωτικού Δικαίου εκτάκτου προσωπικού και μέχρις 20 και τα  του τρόπου της προσλήψεως και απολύσεως αυτού, του μισθού τούτων οριζομένου δια κοινών αποφάσεων των Υπουργών Οικονομικών και Βιομηχανίας. Δια του αυτού Δ/τος δύνανται να τροποποιηθώσι συμπληρωθώσι και κωδικοποιηθώσιν άπασαι ανεξαιρέτως αι ισχύουσαι περί του ΙΓΕΥ διατάξεις. Το άρθρ. 2 κατηργήθη δια του άρθρ. 19 του Ν.Δ. 1185/1972 (ανωτ. σελ. 614) εις ό,τι αφορά το Ι.Γ.Ε.Υ . Άρθρ.3.-1.Επί των εφεξής καταρτιζομένων συμβάσεων παραχωρήσεως υπό του Δημοσίου δικαιώματος αναζητήσεως, ερεύνης ή εκμεταλλεύσεως υδρογονανθράκων εν υγρά ή αεριώδει καταστάσει, είτε κατά τον Νόμ. 3948/59 «περί υδρογονανθράκων κλπ.», δια συμβάσεως κυρουμένης δια Νόμου είτε κατά το άρθρ. 25 του Ν.Δ. 4029/1959 «περί αργούντων μεταλλείων κλπ.», ο ανάδοχος υπόκειται εις φόρον εισοδήματος βάσει συντελεστού 50% επί των καθαρών κερδών των πραγματοποιουμένων εκ των ως άνω εργασιών του. 2.Εν περιπτώσει μεταβιβάσεως του δικαιώματος ή της ασκήσεως του δικαιώματος υπό του αναδόχου προς τρίτον φυσικόν ή νομικόν πρόσωπον, εις τον ως άνω φόρον υπόκειται ο προς ον η τελευταία μεταβίβασις απαλλασσομένων των δικαιοπαρόχων αυτού δια το υπ’ αυτών λαμβανόμενον αντάλλαγμα, το οποίον συνυπολογίζεται εις τα καθαρά κέρδη δια την φορολογίαν αυτού. 3.Εκ του ποσού του ως άνω φόρου εισοδήματος, αφαιρείται το συμπεφωνηθέν ελάχιστον όριον δικαιωμάτων του Δημοσίου (μίσθωμα) είτε εις είδος είτε εις χρήμα έχει συμφωνηθή τούτο, υπό του καταβάλλοντος αυτό, δια την διαχειριστικήν περιόδον δια την οποίαν καταβάλλεται ο φόρος. (Ακολουθεί η υπό του άρθρ. 1 κυρουμένη σύμβασις).